Iohannes dei gratia francorum Rex . Notum facimus uniuersis presentibus et futuris , quod cum propter factum guerrarum nostrarum omnia edificia monialium monasterii de claromarisco , Cisterciensis ordinis prope Remis adeo destructa et demolita fuerint , prout iamdiu fuerunt , et ad huc sunt de presenti , quod locus inhabitabilis omnino est effectus et quia religiose abbatissa et conuentus monasterii predicti locum alium in quo habitare possent non habebant a thoma iupin Ciui Remensi emerunt quandam domum cum uno iardino seu curtillo retro dictam domum sitam remis in uico qui dicitur Bourc de Ueelle in uico de tilloy , prout se comportant in longitudine , latitudine et transuerso contiguam domui Perrardi Brullart ex una parte , et ex alia parte cuidam masure Iaqueto cauchon pertinenti , quam masuram , idem iaquetus in puram elemosinam prefatis religiosis nuper donasse dicitur , contiguam heredibus Stephani fabri , in qua quidem domo masura seu iardino Religiose predicte ecclesiam seu oratorium construere , auxiliante deo proponunt , pro orando , et diuinum seruicium ibidem faciendo . Nobisque supplicari fecerunt , ut dictam domum cum iardino seu curtillo retro , una cum masura predicta admortisare uellemus . Nos uero laudabile propositum dictarum Religiosarum in domino commendantes , Et ut de missis et orationibus que ibidem celebrabuntur , participes efficiamur . Eisdem religiosis auctoritate nostra regia certa scientia et gratia speciali concedimus per presentes , ut predictam domum cum iardino seu curtillo predicto , una cum dicta masura , absque tamen feodo , et iusticia tenere , retinere et possidere ualeant , tanquam rem suam propriam imperpetuum pacifice et quiete . Et ibidem oratorium seu ecclesiam et alia ordini suo pertinencia , edificare construere , seu eciam ordinare , absque eo quod teneantur , seu possint compelli ea futuris temporibus extra manus suas ponere . Et absque eo quod nobis seu successoribus nostris aliqualem financiam propter hoc soluere teneantur , quod siquidem financiam , nos prefatis religiosis ex ampliori gratia quittamus et donamus . Et ut predicta perpetue stabilitatis robore obtineant in futurum , presentes litteras Sigilli nostri fecimus appensione muniri . Nostro in aliis et alieno in omnibus iure saluo . Datum et actum remis , Anno domini mº .cccº . lxiiiº . mense Septembris die ultima . sig . sic . Per Regem . Seris . Petrus de castro .

Cisterciensis

Ciui Remensi

Bourc de Ueelle

Perrardi Brullart

Iaqueto

Stephani

Religiose


Symon pes lupi Canonicus et Magister Radulphus de carnoto Officiales Remenses , uniuersis presentes litteras uisuris in domino Salutem . Nouerit uniuersitas uestra quod in presencia nostra constituti , Garnerus li aguilliers , Marsa uxor eius , et forcaudus suyrons frater ipsius marse recognouerunt se uendidisse Roberto dicto burgen , Ciui Remensi , uiginti duos solidos supercensuales , quos dicebant se habere super domum Roselli le flaonier , sitam ad portam sancti dyonisii , precio decem et nouem librarum Remensium , de quibus recognouerunt sibi ad plenum satisfactum fuisse . Fide data de non reclamando , et de garandia ferenda , aduersus omnes iuri parere uolentes . Sciendum eciam quod alter predictorum pro altero , super legittima garandia ferenda de dicto supercensu , se constituit fideiussorem . Actum anno domini m .cc .tricesimo mense decembris .

Symon pes lupi

Magister Radulphus de carnoto

Officiales Remenses

Garnerus li aguilliers

Marsa

Roberto

Remensi

Roselli

Remensium


Magistri Gerardus de Tauellis et Willelmus de lormont Canonici et senescalli beate Marie Remensis . Omnibus presentes litteras inspecturis in domino Salutem . Nouerint uniuersi quod helota filia alexandri le Uastelier in nostra presencia constituta , recognouit se laudasse et approbasse uendicionem quam fecerant dictus alexander et heuda uxor eius domino Constancio cappellano Remensis ecclesie , et thome de Macandio Ciui Remensi , fratri eius , de duodecim solidis annui supercensus super quandam fenestram sitam ut dicitur ad portam sancti dyonisii in terra beate Marie , inter portam sancti dyonisii et domum Roselli le messagier et fidem dedit de non contraueniendo , coram nobis . In cuius rei testimonium presentes litteras sigillorum nostrorum appensione fecimus communiri . Actum anno domini m .cc . tricesimo primo , mense mayo .

Gerardus de Tauellis

Willelmus de lormont

Remensis

helota filia alexandri le Uastelier

Constancio

Remensis

Macandio

Remensi

beate Marie

Roselli le messagier


Magister lucas de Giffo Officialis domini Gomecii , Remensis Archidiaconi . Omnibus presentes litteras uisuris , Salutem . Nouerint uniuersi quod Agnes relicta thome de Machandio dedit et concessit in puram et perpetuam elemosinam Ecclesie de claromarisco sex solidos parisienses annui supercensus quos dicebat se habere super quandam fenestram sitam ad portam sancti dyonisii Remensis in terra beate Marie , inter portam sancti dyonisi et domum Rousselli le Messagier , et hoc post decessum ipsius agnetis . Hanc autem donacionem et concessionem laudauit dominus Constancius Cappellanus ecclesie Remensis . Datum Anno domini m .cc . xl . septimo mense februaris . Sic signatis . Guillelmus

Magister lucas de Giffo Officialis

Gomecii

Remensis

Agnes relicta thome de Machandio

Remensis

beate Marie

Rousselli le Messagier

Constancius

Remensis

Guillelmus


Magister lucas de giffo , Officialis domini Gomecii , Remensis Archidiaconi . Omnibus presentes litteras uisuris Salutem in domino . Nouerint uniuersi quod alexander dictus Ruffus de porta sancti dyonisii Remensis et heuda uxor eius in presencia curie constituti , recognouerunt quod domus sua sita ad dictam portam sancti dyonisii , obligata erat ecclesie de claromarisco in uiginti duobus solidis parisiensibus annui supercensus , quos uiginti duos solidos habuerunt super dicta domo , Garnerus dictus li agulliers , Marsa eius uxor et fourcandus Buironis frater dicte Marse , et quos uendiderunt Roberto dicto le bouriois , prout in litteris Curie Remensis super dicta uendicione confectis continetur , quos uiginti duos solidos supercensuales idem Robertus contulit in puram et perpetuam elemosinam ecclesie supradicte . In cuius rei testimonium presentes litteras sigillo Curie domini mei feci communiri . Actum anno domini m .cc .quadragesimo septimo mense marcio . In uigilia Annunciacionis dominice . Sic signatis . Colardusas

Magister lucas de giffo

Gomecii

Remensis

Ruffus de porta

Remensis

Garnerus dictus li agulliers

Marsa

Buironis

Roberto

Remensis

Robertus

Annunciacionis

Colardusas


Symon pes lupi , et Magister Radulphus de Carneto Canonici et officiales Remenses . Omnibus presentes litteras inspecturis in domino Salutem . Nouerint uniuersi quod Blanchia relicta Eustachii de portis , in nostra presencia constituta recognouit , se dedisse in elemosinam absolute post decessum suum Ecclesie de claromarisco iuxta Remis et contulisse duodecim solidos Remensis monete annuatim inperpetuum percipiendos ab eadem ecclesia , super minorem trium tabularum , quas dicta blanchia dicitur habere ad Cambitum Remense . Que minor tabula sita est ad introitum Cambiti uersus stalla Carnificum , quequidam tabula quondam stallum fuisse dicitur . Ita tamen quod quicumque illam tabulam post eius decessum tenuerit , reddet eidem ecclesie , duodecim solidos memoratos ad emendos Carbones ad usum monialium ibidem commorancium inperpetuum conuertendos . Actum anno domini millesimo cc . tricesimo primo , mense mayo .

Symon pes lupi

Magister Radulphus de Carneto

Remenses

Blanchia

Eustachii de portis

Remensis

Remense

Carnificum


Uniuersis presentes litteras inspecturis . Officialis Curie domini Alberti de lauania Remensis Archidiaconi , Salutem in domino . Nouerint uniuersi quod coram bertranno de donno Remigio clerico fideli dicte Curie notario iurato ad hec specialiter deputato , et euocato propter hoc personaliter constitutus , dominus Balduinus Canonicus sancti petri ad Moniales Remen ( sis ) , sua spontanea uoluntate , non coactus recognouit dixit et asseruit et confessus fuit , quod quedam domus sita Remis in uico de montoison , inter domum Margaronne claude ex una parte , et domum capellanorum beate Marie Remensis ex altera , que quondam fuit Auberti dicti briselate fuit ipsi canonico ab heredibus dicti briselate uendita , et ab ipso canonico empta , cum onere duorum solidorum parisiensium supercensualium debitorum Ecclesie de Claromarisco iuxta Remis inperpetuum ad duos terminos anni , uidelicet ad festum beati Remigii in capite octobris , duodecim denarios parisienses , et ad sanctum pasca duodecim denarios parisienses , et de dictis duobus solidis parisiensibus in presencia dicti notarii pro duobus terminis ultimo elapsis , Religiose mulieri sorori marie Abbatisse dicte ecclesie satisfecit in pecunia numerata , et uoluit , et in hoc expresse consenciit , iidem dominus balduinus Canonicus , quod super premissis per predictum notarium conficeretur publicum instrumentum ad opus monialium dicte ecclesie ad hunc finem , ne propter labilem hominum memoriam , ius dicte ecclesie super premissis ualeat deperiri infuturum . In cuius rei testimonium , presentibus litteris , Sigillum dicte Curie duximus apponendum . Datum Anno domini m . ccc . septimo , Dominica post festum beatorum philippi et iacobi apostolorum . Sic signatis . b . de don . Remigio .

Alberti de lauania

Remensis

Remigio clerico fideli dicte Curie

Balduinus Canonicus

Moniales Remen

Remensis

Auberti

Claromarisco

Abbatisse

Sigillum

Dominica


Uniuersis presentes litteras inspecturis Officialis Curie domini Aymonis de sabandia Remensis Archidiaconi , Salutem in domino . Nouerint uniuersi quod cum littere quibus presens cedula est infixa confecte essent et signate manu publici notarii auctoritate Curie domini Alberti de lauania Remensis Archidiaconi quondam defuncti tempore quo dictum Archidiaconatum tenebat et nundum sigillate . Nos dictas litteras cum presenti cedula fecimus sigillo Curie domini Aymonis Archidiaconi , predicti sigillari , decernentes easdem litteras eandem uim et auctoritatem obtinere debere , ac si sigillo curie domini alberti quondam Archidiaconi predicti fuissent sigillate . Datum anno domini m .ccc . duodecimo feria secunda ante festum beati thome apostoli . Sic signatis . Ioff . de Uaiss .

Officialis Curie

Aymonis de sabandia Remensis

Alberti de lauania Remensis

Archidiaconatum

Aymonis

alberti

Uaiss


Officialis remensis , uniuersis presentes litteras uisuris , salutem in domino . Nouerint uniuersi quod coram Amieto de proilleyo , clerico fideli curie remensis , ad hoc deputato constituti , guiotus dictus le taperel , domicella sibila eius uxor et thomas eorundem uendiderunt et se uendidisse recognouerunt ecclesie de claromarisco iuxta remis quandam domum cum appendiciis , eiusdem domus quam habebant ut dicebant apud Tuisi , in loco qui dicitur taperel , sitam inter domum rogeri ex una parte , et domum Coleti dicti coinel ex altera , furno , molendino , et redditibus omnibus que habebant ut dicebant ibidem , exceptis . Item uendiderunt et se uendidisse recognouerunt dicte ecclesie de claromarisco omnes pecias terre arabiles quas habebant et tenebant ut dicebant in territorio de tuisi quarum peciarum terre arabilis una sita est in loco qui dicitur a la chonche in terram colini dicti le noue ex una parte , et terram colini domicelli ex altera . Item alia sita est in loco qui dicitur a lescie inter terram iohannis de ue ex una parte et terram bruncelli de ue ex altera . Item alia sita est in loco qui dicitur au chap . le conte inter terram le bourgain ex una parte , et terram laurencie relicte le uault ex altera . Item altera sita est aucumoi inter terram le francois ex una parte et les tourmeres ex altera . Item alia sita est in eodem loco inter terram gerberti maioris ex una parte , et terram coleti domicelli ex altera . Item alia sita est a la uoissele bartoiz inter terram proiiomi ex una parte , et les toumeres ex altera . Item alia sita est in loco qui dicitur a la gens inter terram uxoris poiret ex una parte , et lescourmeres ex altera . Item alia sita est in loco qui dicitur a la Uarbe autumoy inter terram ernandi ex una parte et terram gouleti filii hondeti ex altera . Item alia sita est in loco qui dicitur autredans sannieres iuxta terram liberorum blanc gebarbe . Item alia sita est in loco qui dicitur augouct audier inter terram rogeri ex una parte , et lestournieres de ue ex altera . Item alia sita est a la boys de Nouecoy inter terram gerberti . Item alia sita est de supra cheminum in loco qui dicitur au fourche chemini iuxta terram piiomini . Item alia sita est in loco qui dicitur animodoptes iuxta terram colini domicelli . Item alia sita est in loco qui dicitur au coing de prendonne iuxta terram domicelle pontie supradicte . Item alia sita est in loco qui dicitur autredans chemis , iuxta terram domicelle poncie supradicte . Item alia sita est in loco qui dicitur aubuison escuruel , iuxta terram domicelle poncie et hec omnia superius expressa uendita fuerunt a dictis guidone domicelle sibille uxore eius et Th . filio eorundem , quita et libera ab omni iugo et onere seruitutis , et etiam de franco alodio sub precio centum et decem librarum parisiensium , de quibus recognouerunt creantum suum habuisse a dicta ecclesia in pecunia numerata sibi tradita et deliberata . Promittentes fide data quod in rebus predictis per se uel per alios ratione dotis hereditatis uel aliqua alia ratione de cetero nichil reclamabunt nec facient reclamari , sed aduersus omnes iuri parere uolentes legittimam exinde portabunt garandiam ecclesie supradicte , et de garandia ferenda eidem ecclesie supradicte , omnia que habebant tenebant et possidebant in uillis de ue et de tuisseyo et territoriis eorundem obligarunt . Renunciantes expresse sub dicta fide , excepcioni non numerate pecunie , non tradite , non solute , beneficio restitutionis in integrum omnique iuris auxilio canonici et ciuilis , lesionis et decepcionis , et aliis omnibus exceptionibus et defencionibus tam iuris quam facti que sibi in antea possent competere , et dicte ecclesie obesse ad elidendum seu reuocandum premissa omnia uel singula superius expressa , et quantum ad hoc iurisdicioni curie remensis supposuerunt ubicumque fuerint . In cuius rei testimonium presentes litteras sigillo curie remensis munire fecimus roborari . Actum anno domini m .cc .liii . mense octobris . Sic signatum Annot . Item unde supra .

Tuisi

Coleti

a la Uarbe

Nouecoy

Annot


Magister Iohannes de uilli sicco officialis , magistri guillelmi de brayo remensis ecclesie archidiaconi , Uniuersis presentes litteras inspecturis , salutem in domino . Nouerint uniuersi quod cum theobaldus goulet de tuisy et marquetus filius eius , et ysabella eius uxor , oudeto guisgard ciui remensi in uiginti sex libris parisiensibus per litteras curie reuerendi patris octoboni sancti adriani diaconi Cardinalis remensis archidiaconi . Omnibus presentes litteras uisuris in domino salutem . Nouerint uniuersi quod coram fideli clerico , curie domini mei ad hoc specialiter deputato propter hoc constituto theobaldus dictus goulet de tuiseyo et marquetus filius eius , et ysabella uxor dicti marqueti promiserunt fide data se reddituros , et quilibet eorum insolidum , oudeto guerhart ciui remensi uiginti sex libras parisienses ad uoluntatem dicti oudeti persoluendas de quibus ipsi recognouerunt se creantum suum habuisse a dicto oudeto in pecunia numerata eisdem tradita et deliberata pro quo debito assignauerunt dictum oudetum ad omnia bona sua mobilia et immobilia presentia et futura ubicunque sint , et potuerunt inueniri , renunciantes expresse , fide data , excepcioni , non numerate pecunie non tradite non solute omnique iuris auxilio tam canonici quam ciuilis et omnibus aliis excepcionibus que sibi nunc competunt , seu competere possent , ad elidendum , uel differendum solucionem debiti supredicti , contra dictum oudetum , se et sua quantum ad hoc iurisdicioni curie domini mei supponentes . Datum anno domini m .cc .lu . mense ianuario . Cumque predicti Uarroquetus , marquetus et eius uxor uolentes satisfacere dicto oudeto de dicto debito et liberari erga ipsum , uendidissent ecclesie de Claromarisco iuxta remis duas pecias terre arabiles quas habebant ut dicebant sitas in territorio de tuisy , quarum una sita est ut dicitur , ad uiam de septem salicibus contigua terre recte bertranni ex una parte , et contigua terre eramburgis de porta martini ex altera . Alia uero sita est ut dicitur in eodem loco inter terram coleri generis dei ex altera , pretio octo librarum parisiensium , quequidem ecclesia precium dicte uendicionis predictum soluere recusabat pro eo quod bona ipsorum pluribus erant creditoribus pro diuersis pecunie summis ut dicitur obligata , et cum coram me officiale , super hoc inter partes questio uerteretur ac idem oudetus contra multos creditores dictorum marqueti eius uxor et Th . per instrumenta proba inter se prius ad omnia bona ipsorum mobilia et immobilia presentia et futura pro predictis assignatum esse et preassignatum fuisse . Nec dicta ecclesia probare uoluit nec probauit quod aliquis ante dictum oudetum ad omnia bona ipsorum pro aliquo debito preassignatus esset super hoc pluries requisita , ego decreui dictam ecclesiam teneri debere ad solucionem precii dicte uenditionis ipsi oudeto ad liberationem ipsorum Th . et M . uxor eius dum tamen tradent dicte ecclesie litteras uendicionis et ad garandia ferenda prout fieri in talibus consueuit qui prefati uenditores in curia domini mei propter constituti , recognouerunt se uendidisse , et uendiderunt bene et legitime dicte ecclesie de claromarisco , dictas duas pecias terre quitas et liberas ab onere seruitutis , et in alodio dicto precio mediante , de quo precio ipsa ecclesia ipsi oudeto guerhart pro dictis marqueto eius uxore et nomine ipsorum , etiam ad eorumdem petionem satisfacit , in pecunia numerata prout recognouerunt , ipsi oudetus marquetus , et eius uxor et sic solucionem dictarum octo librarum parisiensium pro uendicione predicta dictarum duarum peciarum . Ipsi oudeto facta ab ecclesia supradicta ipsi marquetus et eius uxor promiserunt fide interposita corporali quod in dictis duabus peciis terre sic uenditis , per se uel per alium ratione dotis eschancie hereditatis nichil de cetero reclamabunt uel reclamari facient , sed aduersus omnes legittimam exinde portabunt garandiam iuri parere uolentes ecclesie memorate , et de dicta garandia ferenda ut dictum est assignauerunt sepedicti marquetus et eius uxor ysabella , sepedictam ecclesiam ad omnia alia bona sua mobilia et immobilia presentia et futura ubicumque sint et poterunt inueniri , quam uendicionem prefatus Th . pater dicti marqueti , laudauit et approbauit , et de non contraueniendo fidem prestitit corporalem et predictus oudetus dictos marquetum et eius uxorem quantum pertinet ad dictas octo libras parisienses , sibi pro ipsis ab ipsa ecclesia ut dictum est solutas penitus quitauit , renunciantes expresse omnibus exceptionibus , et deffencionibus iuris canonici et ciuilis , et specialiter dicta uxor auxilio uelleiani et beneficio senatus consulti uelleiani omni statuto , fraudi , dolo , consuetudini et omnibus aliis excepcionibus que sibi nunc competunt , seu competere possent ad elidendum seu impediendum ea que superius sunt expressa , aut aliquod ex premissorum . In cuius rei testimonium presentes litteras sigillo curie domini mei ad peticionem parcium feci communiri , et quantum ad premissa se et sua iuridicioni curie domini mei supposuerunt marquetus et eius uxor predicti ubicumque se duxerint transferendos . Datum anno domini m .cc .luii , mense marcio . sic signatis . Renaudus per officiales

Magister Iohannes de uilli sicco

Uniuersis

Uarroquetus

Claromarisco

Renaudus


Magistri henricus de fluy , et matheus guidonis de attrebato , canonici et officiales remenses . Uniuersis presentes litteras inspecturis , salutem in domino . Nouerint uniuersi quod coram fideli clerico , curie remensis ad hoc specialiter deputato propter hoc specialiter constituti , domicella poncia de Betheneuille perreconnus et iehenconus eius filii uendiderunt et se uendidisse recognouerunt ecclesie de claromarisco tres pecias terre arabiles sitas in territorio de tuiseyo , quarum una est sita in loco qui dicitur a la couche inter terram gerberti dicti prepositi ex una parte et terram garoti ex altera . Alia uero sita est in loco qui dicitur iuxta bruncellis inter gerberti prepositi ex una parte et terram coleti dicti grison ex altera . Alia uero sita est in loco qui dicitur iuxta bruncellis inter terram laurentii ex una parte et terram ernandi ex altera , quitas et liberas ab omni onere seruitutis . Et hec uendicio facta fuit precio undecim librarum parisiensium , de quibus recognouerunt dicti .P . perreconnus et iehenconus eius filii creantum suum habuisse et recepisse a dicta ecclesia in pecunia numerata munerata sibi tradita et deliberata . Promittentes etiam dicti P . I . et P . fide prestita corporali quod contra dictam uendicionem per se uel per alios non ueniant in futurum , nec in dictis peciis terre aliquid de cetero reclamabunt nec facient de cetero reclamari , sed aduersus omnes iuri et legi parere uolentes legitimam portabunt exinde garandiam , et pro dicta garandia feranda dicti poncia perrenus et iehenus posuerunt in contrauadium .x . iornalia terre arabilis que habent ut dicunt in territorio de Tuisi in loco qui dicitur ad pontem de pronnain inter terram balduini filii dauid ex una parte , et terram sanctis eiusdem loci , et castellanis ex altera . De quibus peciis terre dicti poncia perreconus et ieheconus tanquam de re uendita se deuestiuerunt coram maiore dicti loci , tanquam iusticia laicali , et dictam ecclesiam inuestiuerunt per manus eiusdem maioris dicti loci , renunciantes principaliter et expresse sub predicta fide omni exceptioni omni et decepcioni , rei non uendite excepcioni , doli , fori , lesionis , decepcionis , omni statuto loci et patrie omni priuilegio crucesignatis , indulto siue indulgendo , et omnibus aliis excepcionibus nominatis , et nominandis que sibi possent competere et dicte ecclesie obesse , contra presens instrumentum ad elidendam et reuocandam uendicionem supradictam et quantum ad hec premissa omnia et singula tenenda et firmiter obseruanda dicti P . I . et P . fidem corporalem quibus prestiterunt . In cuius rei testimonium presentes litteras sigillo curie remensis emisimus roboratas . Datum anno domini m .cc .luiii . mayo . Sic signatis Ph . angl .

Betheneuille

a la couche

Tuisi


Magister Iohannes de uilli sicco officialis magistri guillelmi de brayo remensis ecclesie archidiaconi . Uniuersis presentes litteras uisuris , in domino salutem . Nouerint uniuersi quod cum discordia uerteretur inter ecclesiam de claromarisco ex una parte , et theobaldum dictum goulet filium gerberti dicti de tampi ex altera , super eo uidelicet quod dicta ecclesia petebat a dicto th . omnia bona que fuerant Rogeri quondam de taperel et eius uxoris que post decessum eiusdem rogeri remanserant pro eo uidelicet quod ipse rogerius et uxor sua omnia bona sua tam mobilia quam immobilia eidem ecclesie contulerant et dederant in puram et perpetuam elemosinam constante matrimonio inter ipsos post decessum ipsius rogeri tenenda et habenda a dicta ecclesia . Que ipse .th . goules post decessum eiusdem rogeri contra uoluntatem eiusdem ecclesie saisierat et detinebat sicut ex parte dicte ecclesie proponebatur , quare petebat dicta ecclesia ab eodem .Th . dicto goulet , omnia premissa sibi restitui et reddi , quod idem .th . goulet eidem ecclesie facere denegabat , dicens et proponens quod premissa tenebat ex bono et legitimo titulo . Uidelicet titulo emptionis et uenditionis sibi facte a perroto molendinario de court monstruel de hersendo eius uxore , quibus tanta remanencia et escheancea eiusdem rogeri proueniebat sicut .th . dictus goules proponebat . Tandem cum super premissis diu esset litigatum post multas altercationes frater poncardus conuersus eiusdem ecclesie et procurator constitutus per litteras abbatisse et conuentus de claromarisco coram clerico fideli curie domini mei , ad hec specialiter deputato , constitutus ex una parte habens potestatem per easdem litteras procuratorias componendi , compromittendi , transsigandi et faciendi omnia alia que abbatissa et conuentus de claromarisco facient si presentes essent , sicut hoc totum in litteris procuratoriis continetur , et dictus th . goules coram eodem clerico personaliter constitutus , amicabiliter super hoc conuenerunt , et consenserunt quod dictus gouletus pro dictis bonis et in recompensacione eorumdem bonorum tres pecias terre eidem ecclesie assignauit tenendas ab eadem ecclesia imperpetuum et habendas , que terre site sunt in territorio de tuisi , et sunt dicte terre de allodio sicut asserit idem gouletus , quarum una sita est in loco qui dicitur en grabterus , inter terram drouardi dicti chassot ex una parte , et coleri generi dei ex altera . Alia in eodem loco inter terras bertreri ex utroque latere . Alia uero sita in loco qui dicitur en champ clausus inter terram Uarroqueri ex una parte , et stephani de pruneto ex altera . Promittentes idem th . se facere ualere eidem ecclesie easdem terras centum solidos parisienses et reddere eidem ecclesie mediante dicta composicione quadraginta solidorum parisiensium . Ita quod si dicte tres pecie terre non ualeant centum solidos ipse th . defectum usque eosdem centum solidos parisienses supplere tenetur . Et si dicte terre exedant summam ampliorem , dicta ecclesia illud quod super affuerit idem th . reddere teneatur , ad estimationem et dictum duorum hominum super hoc electorum a partibus supradictis , uidelicet rogeri cheualier et raouleti filii le charle , de quibus tribus peciis terre ipse th . tenetur eidem ecclesie portare garandiam tanquam de allodio , aduersus omnes iuri parere uolentes . Ad hec autem omnia fideliter et inuiolabiliter obseruanda . Ipse th . goules coram eodem clerico fidem prestitit corporalem . In super gerbertus de tuisseyo pater eiusdem th . et holuidys uxor eius donationem concessionem , assignationem de tictis tribus peciis terre factas ab eodem gouleto prout superius est expressum laudauerunt et approbauerunt et easdem terras eidem ecclesie quittauerunt et fidem dederunt de non reclamando , et quod contra premissa per se uel per alios non uenient in futurum . In cuius rei testimonium presentes litteras sigillo curie domini mei feci roborari Datum anno domini m .cc .luiii . mense iulio . Sic signatum est . Petrus de guiencorte . Alia littera annexa . Item assignauit idem gouletus , mediantibus conuencionibus et composicionibus , contentis in litteris hiis annexis tenendam et habendam ab eadem ecclesia imperpetuum cum dictis tribus peciis terre contentis in litteris hiis annexis , quandam aliam peciam terre que fuit de bonis rogeri predicti , que terra sita est in territorio de ue , in loco qui dicitur desus lolies iuxta terram ecclesie de claromarisco ad summum terre eiusdem ecclesie . Promittens idem gouletus fide data quod in dicta pecia terre per se uel per alium nichil de cetero reclamabit , sed eandem ecclesiam de dicta pecia terre permittit gaudere pacifice et quiete in futurum . Datum Anno domini millesimo cc . quinquagesimo octauo , mense iulio . Sic signatis P . de guiencort .

claromarisco

Uarroqueri

Petrus de guiencorte


Noverint universi presentes pariter et futuri quod ego Simon de Logiis , miles , pro salute anime mee et antecessorum et omnium amicorum meorum , de voluntate et assensu Aales , uxoris mee , Willelmi et Nicolai , fratrum meorum , dedi in puram et perpetuam elemosinam monachis Vallium Sarnaii , ad faciendam pitanciam singulis annis , unum modium boni mistolii in grangia mea de Montigigniaco percipiendum . Quod ut ratum in perpetuum et stabile permaneat , feci presentes litteras annotari et sigilli mei munimine robarari . Actum die Purificationis Beate Marie anno Domini Mº CCº XXXº primo .

Simon de Logiis

Aales

Willelmi

Nicolai

Vallium Sarnaii

Montigigniaco


Universis presentes litteras inspecturis , Officialis Curie Parisiensis , salutem in Domino . Notum facimus quod , in presencia nostra constitutus , Arnulphus de Monte Letherico , dictus Carnifex , recognovit coram nobis se dedisse et concessisse in puram et perpetuam elemosinam abbatisse et conventui de Porreis , tria arpenta venearum sita apud Boissiacum subtus Sanctum Ionium , in censiva domini de Merevilla , ad quadraginta denarios , ut dicitur census capitalis , retento tamen in predictis vineis sibi , quandiu vixerit , usufructu , Tenebitur autem solvere dictis monialibus quoddam duplarium vini dictarum vinearum quandiu vixerit , annuatim . Preterea dedit et concessit eisdem monialibus in elemosinam quandam domum sitam apud Montem Lethericum , in mercato , in censiva domini regis ad sex denarios censuales , retento in eadem , quandiu vixerit , usufructu . Promittens , fide data , quod contra predicta omnia vel aliquid predictorum , per se vel per alium non veniet in futurum . . . . . Datum anno Domini millesimo ducentesimo quadragesimo nono , mense maio .

Parisiensis

Arnulphus de Monte Letherico, dictus Carnifex

Porreis

Boissiacum

Sanctum Ionium

Merevilla

Montem Lethericum


Omnibus présentes litteras inspecturis , Officialis Curie Parisiensis , salutem in Domino . Notum facimus quod , constituti coram nobis Guiotus de Orsignies et Bertaudus , frater ejus , armigeri , concesserunt et contulerunt abbatisse et conventui de Portu Regis , in puram et perpetuam elemosinam , quatuor libras parisiensium annui redditus , persolvendas in posterum per manus eorum et heredum suorum dictis monialibus vel ipsorum mandato , scilicet a quolibet ipsorum quadraginta solidos hiis terminis qui secuntur : videlicet in quindena Sancti Remigii medietatem , et in quindena Nativitatis Domini alteram medietatem . Pro quibus quatuor libris sic reddendis in posterum annuatim , dicti Guiotus et Bertaudus obligaverunt coram nobis XII arpenta terre qui habent , scilicet in terra de Curel IX arpenta , et in terra de Crucibus tria arpenta , ab omni honere et obligatione libera et quieta , preterquam de decima et de jure dominorum feodi , ut dicebant . Tali pacto quod dicti Bertaudus et Guiotus , armigeri , vel eorum heredes sive successores , dictam terram vendere , obligare vel quolibet alio modo alienare sen in aliquem transferre , in futuram non poterunt . Et quod , si dicti Guiotus et Bertaudus , vel alter eorum seu eorum heredes in solutione dicte pecunie , in aliquo de terminis prenominatis , deficerent , post mensem a defectu dicte moniales ad dictam terram possint se assignare libere et sine contradictione , auctoritate propria , et de ipsa terra , sine contradictione , tanquam de propria , suam possint omnino facere voluntatem . Et , post assignationem a dictis monialibus ad dictam terram factam , a dictis fratribus vel eorum heredibus non fieret solutio pecunie predicte . Obligaverunt insuper et honeraverunt , et honeratos et obligatos esse voluerunt ad solutionem dictarum quatuor librarum annuatim in posterum dictis terminis faciendam , heredes suos , successores suos et possessores sive detentores quoscumque dictarum terrarum . Et promiserunt dicti fratres , fide in manu nostra prestita corporali , pro se et heredibus suis sine successoribus , quod dictas quatuor libras , ut dictum est , annuatim reddent et quod premissa omnia observabunt , et quod contra , per se vel per alium non venient in futurum . Abrenuntiantes exceptioni minoris etatis et omnibus aliis exceptionibus qui illis possent prodesse et dictis monialibus obesse ; se et heredes suos sive successores , quantum ad hec , juridictioni Curie Parisiensis supponentes . In cujus rei testimonium ad petitionem dictarum partium , presentes litteras sigillo Curie Parisiensis fecimus roborari . . . . . Actum anno Domini millesimo ducentesimo quinquagesimo primo , mense decembris .

Parisiensis

Guiotus de Orsignies

Bertaudus

Portu Regis

Guiotus

Bertaudus

Curel

Crucibus

Bertaudus

Guiotus

Guiotus

Bertaudus

Parisiensis

Parisiensis


Notum sit presentibus et futuris quod ego , Droco de Ilanchis , miles , de assensu et voluntate Ade , uxoris mee , qui tavi et accensivi dominabus abbatisse et conventui de Portu Regis , cisterciensis ordinis , omnes vineas quas a me tenent apud Vernolium , quitas et immunes ab omni presoragio et costuma , pro quindecim denariis ab ipsis michi et heredibus meis in festo Sancti Remigii persolvendis . Et ego recepi de bonis earumdem quadraginta solidos parisiensium . Et ut sit gratum et ratum , presentes litteras sigilli mei munimine roboravi . Datum anno Domini millesimo ducentesimo quinquagesimo quarto , in crastino Sancti Andrée .

Droco de Ilanchis

Ade

Portu Regis

Vernolium


Ludovicus , Dei gratia , Francorum rex . . . . . Notum facimus universis presentes litteras inspecturis quod , in nostra presencia constitutus , Arnulphus de Monte Letherici recognovit se , de voluntate et assensu Florie uxoris sue , quandam domum suam que fuit Petri Le Mengeicier , sitam in foro Montis Letherici , quam a nobis tenebat ad sex denarios annui census , abbatisse et conventui de Portu Regis in puram et perpetuam elemosinam concessisse . Nos vero , ad requisitionem ipsius Arnulphi , dictam donationem volumus et concedimus et eam auctoritate regia confirmamus , salvo jure in omnibus alieno ; dictum censum et quicquid , ratione census , juris habebamus ibidem , memoratis abbatisse et conventui quitantes et in perpetuum remittentes , intuitu pietatis . Quod ut firmum sit et stabile , presentes litteras sigilli nostri fecimus impressione muniri . Actum Silvanecti anno Domini millesimo ducentesimo quinquagesimo quinto , mense julio .

Ludovicus

Francorum

Arnulphus de Monte Letherici

Florie

Petri Le Mengeicier

Montis Letherici

Portu Regis

Arnulphi

Silvanecti


Nos Guillelmus de Autonno , miles , senescallus Bellicadri pro domino rege Francie . Notum facimus universis ad quos presentes littere pervenerint , quod nos dedimus et concessimus in elemosinam monialibus abbatie de Porreis XL solidos parisiensium annui redditus , quamdiu Maria , filia nostra , monialis dicte abbatie vixerit , in granchia nostra de Erovilla , infra octabas Nativitatis Domini , apud Sanctum Scubiculum , eisdem monialibus annis singulis persolvendos . Quos denarios si , ad dictum terminum , heredes mei non persolverint , pro qualibet die in quibus in solutione denariorum defecerint , eisden monialibus duos solidos pro pena , die qualibet , solvere tenebuntur . In cujus rei testimonium presentes litteras dedimus sigillo nostio sigillatas . Actum apud Porreis , anno Domini millesimo ducentesimo quinquagesimo quinto , die Jovis post festum Beati Nicholai hyemalis .

Guillelmus de Autonno

Bellicadri

Francie

Porreis

Maria

Erovilla

Porreis


Universis presentes litteras inspecturis , Agnes , uxor quondam nobilis viri Buchardi , domini Marliaci , militis , salutem in Domino . Notum faceo quod ego , ad preces et instanciam karissimi filii mei Alfonsi , dicti Buchardi primogeniti , dum isdem in extremis laboraret , dedi et concessi inpuram et perpetuam elemosinam , pro salute anime sue , abbatie Portus Regis et monialibus ibidem Deo famulantibus , dimidium modium bladi hybernagii habendum et percipiendum singulis annis apud Fontanetum Vicecomitis in granchia mea , de terris meis quas ibidem possideo in presenti . In cujus rei testimonium et munimen presentibus litteris sigillum meum dignum duxi apponendum . Actum apud Fontanetum anno Domini millesimo ducentesimo quinquagesimo quinto , mense februario .

Agnes

Buchardi

Marliaci

Alfonsi

Buchardi

Portus Regis

Fontanetum Vicecomitis

Fontanetum


Agnes

Buchardi

Marliaci

Alfonsi

Buchardi

Portus Regis

Fontanetum Vicecomitis

Fontanetum


Guido , miles , dominus Caprosie ; universis presentes litteras inspecturis , salutem in Domino . Notum facimus quod nos volumus et concedimus ut religiose mulieres , abbatissa et conventus Portus Regis , Cysterciensis Ordinis , Parisiensis dyocesis , habeant et possideant in manu mortua perpetuo centum solidos annui redditus quos defuncta Sedilia , quondam domina de Plesseio , soror nostra , in feodo domini episcopi Parisiensis in prepositura nostra de Caprosia , in extremis dicitur legavisse . In cujus rei testimonium , presentes litteras sigilli nostri munimine fecimus roborari . Datum anno Domini millesimo ducentesimo quinquagesimo sexto , mense aprilis .

Guido

Caprosie

Portus Regis

Cysterciensis

Parisiensis

Sedilia

Plesseio

Parisiensis

Caprosia


Reginaldus , miseratione divina , Parisiensis ecclesie , minister indignus ; universis presentes litteras inspecturis , eternam in Domino salutem . Notum facimus quod nos volumus et concedimus quod religiose mulieres abbatissa et conventus de Portu Regis , Cysterciensis Ordinis , Parisiensis dyocesis , habeant et possideant in manu mortua perpetuo centum solidos annui redditus quos defuncta Sedilia , quondam domina de Plesseio , soror nobilis viri Guidonis , domini Caprosie , in feodo nostro in prepositura de Caprosia , in extremis dicitur legavisse . In cujus rei testimonium , presentes litteras sigilli nostri munimine fecimus roborari . Datum anno Domini millesimo ducentesimo quinquagesimo sexto , mense maio .

Reginaldus

Parisiensis

Portu Regis

Cysterciensis

Parisiensis

Sedilia

Plesseio

Guidonis

Caprosie

Caprosia


Johannes , filius comitis Suessonensis et Margarita , uxor ejus , universis presentes litteras inspecturis salutem in Domino . Noverit universitas vestra quod nos volumus , laudamus et concedimus quod religiose mulieres abbatissa et conventus Portus Regis , cisterciensie ordinis , habeant et in perpetuum possideant ducenta quadraginta arpenta terre contigua ex una parte , etc . . . . . Et usuarium nostri nemoris , quantum ad dictum locum pertinet in communi foresta Aquiline ut habent alii consuetudinarii extra defensu . Que omnia karissimus pater noster Johannes , bone memorie quondam comes Montifortis , dedit et concessit monialibus predictis in excambium usuagii quod habebant in foresta Aquiline . Et quidquid juris et juridictionis habebamus in dictis CCª XLª arpenta terre et predicto usuagio mortui nemoris , quantum ad dictum locum pertinet , quitamus penitus monialibus predictis , promittentes bona fide quod contra donationem a predicto fratre nostro et a nobis factam , per nos vel per alium non veniemus in futurum . In cujus rei testimonium presentem cartam sigillorum nostrorum munimine fecimus roboravi . Datum anno D ni Mº CCº quinquagesimo sexto mense maio .

Johannes

Suessonensis

Margarita

Portus Regis

Aquiline

Johannes

Montifortis

Aquiline


Universis presentes litteras inspecturis , Lora , filia bone memorie Almarici , quondam comitis Montisfortis , salutem in D no . Noverit universitas vestra quod ego volo , laudo et concedo quod religiose mulieres abbatissa et conventus monialium Portus-Regis habeant et in perpetuum possideant CCª XLª arpenta terre , contigua , etc . . . . que omnia karissimus frater meus . Johannes bone memorie dedit et concessit , etc . . . . . et quiquid juris , etc . . . . . Actum anno D ni Mº CCº Lº sexto mense julio .

Lora

Almarici

Montisfortis

Portus-Regis


Omnibus . . . . . Officialis Curie Parisiensis . . . . . Johannes dictus Gibelot de Meudunno armiger , recognovit se dedisse et in perpetuum quitasse ad firmam Stephano de Meudunno , fratri suo et Johanne , uxoris ejus , ac eorum heredibus , medietatem tocius terre sive , hereditagii dicto Johanni ex caduco defuncti Stephani de Meudunno , militis quondam , patris sui contingentis site in territorio de Villaribus pro quatuor libris parisiensium , etc . . . . . Datum anno Domini millesimo ducentesimo quinquagesimo septimo , mense maio .

Parisiensis

Johannes dictus Gibelot de Meudunno

Stephano de Meudunno

Johanne

Johanni

Stephani de Meudunno

Villaribus


Omnibus presentes litteras inspecturis Philippus de Monteforti junior , salutem in D no . Noverint , universi quod cum abbatissa et conventus de Porturegio , cisterciensis ordinis , parisiensis diocesis , a domino patre meo et a me peterunt cum instancia in presentia nobilis viri domini Symonis , comitis Leycestrie , ratione duarum monialium ejusdem loci , Alicie videlicet et Agnetis , sororum , filiarum quondam dominis Guidonis de Monteforti , quintum quem habere debebent super terram patris mei in conquestu Albigense . Ego dicti nobilis domini Symonis comitii Leycestrie , usus consilio , dedi pro dicto quinto , predictis abbatisse et conventui , pro domino patre meo et pro me sex viginti libras parisiensis monete . Insuper volo et concedo quod dicte abbatissa et conventus quondam grangium que grangia Mortui Nemoris dicitur , situm in feodo patris mei et meo , cum terris , vineis et rebus aliis ad dictam grangiam pertinentibus , quam dicte moniales habent et possidente ex dono nobilis viri Guidonis de Monteforti quondum avunculi mei , teneant et in manu mortua possideant sine coactione vendendi aut extra manum suam ponendi . Volo etiam et concedo quod dicte abbatissa et conventus possint acquirere in feodo patris mei et meo de Bena , usque ad quatuordecim sextarios bladi in manu mortua . Hecomnia volo et concedo quod predicte moniales teneant pro emptione ? compositionem ? dicti quinti , promittens quod contra concessionem et quittationem rerum predictarum per me vel per alium non veniam in futurum . Immo predicta omnia , quantum ad me et heredes meos pertinet , liberabo et garantizabo in manu mortua contra omnes . Quibus omnibus assensum prebuit Johanna , uxor mea . Actum anno Domini Mº CCº Lº nono , mense novembris .

Philippus de Monteforti

Porturegio

Symonis

Leycestrie

Alicie

Agnetis

Guidonis de Monteforti

Albigense

Symonis

Leycestrie

Mortui Nemoris

Guidonis de Monteforti

Bena

Johanna


Datum anno Domini millesimo ducentesimo sexto , mense julii .


Omnibus presentes litteras inspecturis , Officialis Curie Parisiensis , salutem in Domino . Notum facimus quod in nostra presentia constitutus , Johannes de Alneto recognovit coram nobis in jure se vendidisse et in perpetuum quitavisse abbatisse et conventui de Porrois , quoddam arpentum prati quod dicebat se habere apud Sanctum Lambertum , situm in loco qui dicitur « Le Taillerz » contiguum clauso molendini de Germani Villa , in feodo Guiardi de Picta Petra , clerici ut dicebat , pro quindecim libris parisiensium jam eidem venditori solutis . Renuntians exceptioni non numerate pecunie , non tradite , Promittens , etc . . . . . Immo dictam venditionem dictis emptoribus et eorum successoribus garantizabit , liberabit et deffendet in judicio et extra , quociens opus fuerit contra omnes . Promisit etiam , sub fide prestita , quod ipse tantum faciet et procurabit erga Mariam , matrem ipsius Johannis , Thomam , Perrotum et Eremburgim , liberos dicte Marie , quod ipsi dictam venditionem volent et acceptabunt , et de non veniendo contra , fidem dabunt . De quibus omnibus et singulis tenendis et firmiter adimplendis , predictus Johannes se et heredes suos et omnia bona sua et heredum suorum , mobilia et immobilia , presentia et futura , ubicumque sint et in quibuscumque rebus existant , eisdem abbatisse et conventui in contraplegium obligavit . Prefatus vero Guiardus de Picta Petra , clericus , coram nobis constitutus , asserens et confitens predictum arpentum prati movere ex feodo ipsius Guiardi , voluit et concessit expresse quod dicte Abbatissa et conventus et earum successores predictum arpentum prati teneant et possideant in perpetuum in manu mortua , contradictione qualibet non obstante . Promittens , fide data in manu nostra , quod , etc . . . . . Datum anno Domini millesimmo ducentesimo sexagesimo , mense novembris .

Parisiensis

Johannes de Alneto

Porrois

Sanctum Lambertum

Le Taillerz

Germani Villa

Guiardi de Picta Petra

Mariam

Johannis

Thomam

Perrotum

Eremburgim

Marie

Johannes

Guiardus de Picta Petra

Guiardi


Devant l'official de Paris , Thomas et Petrus , fatres Johannis dicti de Alneto , filii defuncti Guillelmi de Alneto et Eremburgis , soror dictorum , asseruerunt quod dictus Johannes olim vendiderat abbatisse et conventui de Portu Regis pro quindecim libris parisiensium dicto Johanni solutis in pecunia numerata , unum arpentum prati apud Germani Villam juxta molendinum in censiva Guiardi de Picta Petra , clerici , prout in quadam quarta super hujusmodi venditione confecta , dicebant continueri quam venditionem prefati Thomas , Petrus et Eremburgis voluerunt , etc . . . . . Datum anno Domini millesimmo ducentesimo sexagesimo , mense novembri , die lune ante festum Beati Clementis .

Paris

Thomas

Petrus

Johannis dicti de Alneto

Guillelmi de Alneto

Eremburgis

Johannes

Portu Regis

Johanni

Germani Villam

Guiardi de Picta Petra

Thomas

Petrus

Eremburgis


Omnibus presentes litteras inspecturis , Officialis Curie Parisiensis , salutem in Domino . Notum facimus quod in presencia nostra constituta , Beatrix , filia defuncti Buchardi quondam domini de Marliaco , etatis annorum quindecim vel circiter existens , ut dicebat , proponens ad frugem melioris vite transire , dedit et concessit pure ac irrevocabiliter , in puram et perpetuam elemosinam , monasterio de Portu Regis ac abbatisse et conventu ejusdem loci , quintam partem tocius hereditatis sue , ubicumque sit et quibuscumque rebus consistat , necnon et omnia bona sua mobilia ac etiam jocalia , ubicumque sint et in quibuscumque rebus consistant . Cedens ex nunc in perpetuum eisdem omne jus , dominium , possessionem et proprietatem et etiam actionem que sibi competebant et competere poterant quoquo modo in eis , et ex nune transferens in jus et proprietatem abbatisse et conventus ac monasterii predictorum . Si vero predictam donationem ab heredibus dicte Beatricis seu parentibus vel amicis seu cognatis vel agnatis , modo quolibet , contingeret impugnari , revocari vel in aliquo infirmari , vel ipso contra ipsam donationem venire contingeret in posterum , didit et concessit dicta Beatrix coram nobis , pure ac irrevocabiliter in puram et perpetuam elemosinam , predictis abbatisse et conventui ac monasterio earumdem omnia bona sua mobilia et immobilia quecumque ipsam contingentia modo quolibet , ubicumque sint et in quibuscumque rebus consistant , et quicquid de jure debet et postet ; et transferens in eosdem abbatissam et conventum et monasterium quicquid , modo quolibet , donare potest ; et cedens in eis omne jus et proprietatem et dominium ac possessionem que sibi competebant seu competere poterant in bonis mobilibus et immobilibus supradictis . Pomittens , fide data , quod contra donationem hujusmodi , par se vel per alium non veniet in futurum . . . . . Datum anno Domini millesimo ducentesimo sexagesimo , mense februarii .

Parisiensis

Beatrix

Buchardi

Marliaco

Portu Regis

Beatricis

Beatrix


Universis presentes litteras inspecturis , ego , Gervasius de Separa , salutem in Domino . Notum facio tam presentibus quam futuris quod ego volo et concedo quod religiose mulieres abbatissa et conventus de Portu Regio teneant in manu mortua , quiete et pacifice possideant in perpetuum , sine coactione vendendi aut extra manum suam ponendi , quandam peciam vinee sitam apud Separam in censiva mea , in loco qui dicitur Grignon ; que vinea quondam fuit Willelmi Anglici de Separa , nichil mihi juris vel heredibus meis in dicta vinea retinens preter duos denarios tantummodo censuales sine alia exactione , redibentia vel costuma ; Quos duos denarios dicte abbatissa et conventus mihi vel heredibus meis , singulis annis ad festum Sancti Remigii , solvere tenebuntur . Si forte contigerit dictas abbatissam et conventum in solutione dicti census erga me vel heredes meos ad dictum festum deficere , emendam mihi vel heredibus meis pro dicto censu solvere tenenbuntur . Ysabellis vero , uxor mea , hanc concessionem et quitationem voluit , laudavit et concessit , quitavitque quicquid juris in dicta vinea habebat vel habere poterat jure dotalicii sive alio modo , spontanea , non coacta , promittens , fide data , quod contra predicta venire nullatenus attemptabit et quod in dicta vinea nichil in posterum reclamabit . Ego vero , predictus Gervasius et Ysabellis , uxor mea andedicta , recepimus quinquaginta solidos parisiensium de bonis dictarum religiosarum pro quitatione sive concessione facienda . Et ut hoc firmum et irrevocabile a posteris in posterum habeatur , presentes litteras sigilli mei impressione munivi . Actum anno Domini millesimo ducentesimo sexagesimo primo , mense junio .

Gervasius de Separa

Portu Regio

Separam

Grignon

Willelmi Anglici de Separa

tenenbuntur

Gervasius


Universis presentes litteras inspecturis , Petrus de Castris , miles , salutem in Domino . Notum facio presentibus et futuris quod ego volo et concedo quod abbatissa et conventus de Portu Regis , suo et monasterii sui nomine , teneant et in manu morta quiete et pacifice in perpetuum possideant , quantum in me est , sine coactione vendendi aut extra manum suam ponendi , unum modium bladi quem defuncta Agnes , quondam domina Marliaci , ob remedium anime sue et Buchardi , filii sui primogeniti , dedit dictis abbatisse et conventui in puram elemosinam et perpetuam , capiendum eisdem , singulis annis , apud Fontanetum , versus Corbolium , de proventibus terrarum suarum qui proveniunt vel provenire debent , ad granchiam dicte defuncte sitam in dicta villa ; que omnia supradicta primo de meo feodo movent . . . . . Promittens , bona fide , quod contra hujusmodi concessionem , per me vel per alium , in posterum venire nullatenus attemptabo . Immo , dictum modium bladi dictis monialibus garantizabo dictis monialibus contra omnes tanquam primus dominus . . . . . Ysaura vero , uxor mea , hanc concessionem voluit et concessit , et quicquid ibidem habebat , jure dotalicii vel alio quoquo modo , quitavit dictis monialibus , fide data . Et pro concessione ista facienda , ego et uxor mea predicta , recepimus quindecim libras parisieusium de bonis dictarum abbatisse et conventus in pecunia numerata . In cujus rei testimonium et munimen , presentes litteras sigilli mei munimine roboravi . Actum anno Domini millesimo ducentesimo sexagesimo primo , mense septembris .

Petrus de Castris

Portu Regis

Agnes

Marliaci

Buchardi

Fontanetum

Corbolium

Ysaura


Universis . . . . . Officialis Curie Parisiensis , salutem in Domino . Notum facimus quod coram nobis Matildis , uxor Christiani Archarii , et coram clerico nostro ad hoc specialiter destinato dictus Christianus , maritus dicte Matildis , impotens corpore , compos autem mentis , constituti , asseruerunt quod possidebant ex eorum proprio conquestu unam peciam prati continentem sex arpenta , uno quarterio minus sitam apud Sanctum Leodegarium in Nevelina juxta nemus de Vegre , in censiva comitis Montisfortis , oneratam in quindecim denariis parisiensibus censualibus solvendis in festo Sancti Johannis Baptiste annuatim . Quam peciam prati recognoverunt se vendidisse abbatisse et conventui de Porreis pro quinquaginta libris turonensibus , ipsis venditoribus jam solutis in pecunia numerata . Cedentes et transferentes in dictas abbatissum et conventum et earum monasterium , omnes jus , dominium , etc . . . . . Nichil juris , dominii , etc . . . . . retinentes . Promittentes , fide data quod contra venditionem predictam jure aliquo , ratione aliqua , per se vel per alium , non venient in futurum . Et quod dictam peciam prati sicut se comportat , garantizabunt , etc . , contra omnes propriis sumptibus . Nec non et quod solvent dictis religiosis septem libros turonenses , nomine pene , cum omnibus costamentis , expensis et damnis , credendo super hoc solo juramento procuratoris dictarum religiosarum , absque alia probatione , si dictam venditionem in toto vel in parte retrahi contigerit . Et de recta garandia . . . . . se et heredes suos , et omnia bona sua mobilia et immobilia , presentia et futura obligarunt . Renunciantes , etc , etc . . . . . Preterea Guillotus et Jaquetus liberi dictorum Christiani et Matildis , in nostra presentia constituti predicta omnia laudaverunt et quitaverunt et de veniendo contra fidem in manu nostra corporaliter prestiterunt . Datum anno Domini millesimo ducentesimo sexagesimo primo , mense martio .

Parisiensis

Matildis

Christiani Archarii

Christianus

Matildis

Sanctum Leodegarium

Nevelina

Vegre

Montisfortis

Porreis

Guillotus

Jaquetus

Christiani

Matildis


Universis presentes litteras inspecturis frater Garinus , dictus abbas Vallium Sarnaii , et ejusdem loci conventus , cisterciensis ordinis , Parisiensis dyocesis , salutem in Domino . Notum facimus quod cum haberemus et perciperemus annuatim in abbatia monialium Portus Regis , cisterciensis ordinis , sex sextarios tam mustolii quam avene annui redditus , tres mustolii et tres avene ; quorum sex sextariorum habebamus quatuor exemptione quam faceremus a Symone de Buxeria , armigero , et duos sextarios ex datione nobis facta a Gaufredo de Buxeria , milite , patre dicti Symonis . Quos siquidem sex sextarios supradicte abbatissa et conventus Portus-Regis debebant dicti Symoni et Gaufrido , patri suo , et antecessoribus eorum unnuatin in festo Omnium Sanctorum , pro tota terra que est a capite calceie novi stagni eorumdem monialium usque ad Campum Germeri quam receperant a dicto Symone et patre ipsius et antecessoribus eorumdem ad admodiationem pro tribus sextariis mustolii et tribus avene . Item cum nos haberemus sex solidos et septem denarios censuales annui redditus in dicta abbatia Portus Regis ex venditione dicti Symonis nobis facta , quein censum debebant dicto Symoni in festo Sancti Remigii pro rebus inferius nominatis ; videlicet pro terra desuper stagnum , quatuor denarios ? , unum denarium , pro muro duos denarios , pro prato et terra inter duos rivos , et prato Hercelini qui vocatur Leschot , duos solidos ; pro esbatamento tres denarios . Nos autem abbas et conventus supradicti , pensata utilitate domus nostre , vendidimus abbatisse et conventui Portus regis quatuor sextarios duos mustolii et duos avene de sex sextariis supradictis . Ita tamen quod alios sextarios , unum mustolii et unum avene teneantur reddere pro nobis priori D . Castrifortis et prioratui ejusdem monachis abbatie Sancti Petri de Burgolio . Insuper vendidimus a . et c . Portus-Regis sex solidos et septem denarios annui census quos in eadem abbatia habebamus prout superius est expressum . Habuimus et recepimus , nomine venditionis triginta libras parisiensium in pecunia numerata . Renunciantes . . . . . Promittentes . . . . . In cujus rei testimonium presentes litteras sigilli nostri munimine roboravimus . Actum anno Domini millesimo ducentesimo sexagesimo primo , in festo Sancti Ambrosii .

Garinus

Vallium Sarnaii

Parisiensis

Portus Regis

Symone de Buxeria

Gaufredo de Buxeria

Symonis

Portus-Regis

Symoni

Gaufrido

Campum Germeri

Symone

Portus Regis

Symonis

Symoni

Hercelini

Leschot

Portus

Castrifortis

Sancti Petri de Burgolio

Portus-Regis


Garinus

Vallium Sarnaii

Parisiensis

Portus Regis

Symone de Buxeria

Gaufredo de Buxeria

Symonis

Portus-Regis

Symoni

Gaufrido

Campum Germeri

Symone

Portus Regis

Symonis

Symoni

Hercelini

Leschot

Portus

Castrifortis

Sancti Petri de Burgolio

Portus-Regis


Universis presentes litteras inspecturis , Officialis Curie- Parisiensis , salutem in Domino . Notum facimus quod in nostra presencia constituti , Gilo de Surenes et Eremburgis , ejus uxor , asseruerunt quod ipsi habebant , tenebant et possidebant apud Beccencort , ex successione defuncti Raginaldi Galopin , patris quondam dicte Eremburgis , terciam partem cujusdam pecie prati , siti in territorio quod vocatur « Branche & super & Malum Quarterium ; que tota pecia honerata est in uno denario parisiensi census capitalis , et in octo denariis parisiensibus de & trosses » annui redditus , debitis annuatim domino de Caprosia , ut dicebant , Cujus pecie prati predicti abbatissa et conventus de Porrois tenent alias duas partes , ut dicebant . Quam siquidem terciam partem dicti prati , prout ipsa tercia pars se comportat , dicti Gilo et Eremburgis recognoverunt coram nobis se partim vendidisse et in perpetuum concessisse , et partim in excambium perpetuum dedisse predictis abbatisse et conventui de Porreis et eorum ecclesie : scilicet , partim vendidisse pro LXX solidis parisiensium sibi solutis in pecunia numerata , ut confessi sunt coram nobis , et partim in excambium dedisse pro duabus partibus unius quarterii prati , siti subtus pratum de Bauche , quod vocatur « Malum Quarterium » ; quas duas partes dicti religiose habebant in eodem quarterio , et ipsi Gilo et ejus uxor , terciam partem , ut dicebant . Promittentes , fide data in manu nostra , spontanei , non coacti , quod contra venditionem et quitationem hujusmodi et excambium predictum , jure hereditatis , ratione successionis , dotis , doarii , cenquestus , aut alio aliquo jure communi vel speciali , per se vel per alium non venient in futurum . Et quod , dictam terciam partem dicte pecie prati ab ipsis venditam et in excambium datam , garantizabunt , deffendent et librabunt dictis abbatisse et conventui et eorum ecclesie , in judicio et extra judicium quandocumque opus fuerit et fuerint super hoc requisiti , suis sumptibus , perpetuo contra omnes . Necnon et quod reddent et solvent dictis religiosis omnia dampna , costamenta et expensas que , occasione defectus , sustinerint , credendo solo juramento procuratoris earum religiosarum , absque alia probatione et taxatione judiciara precedente ; obligantes , pro recta garandia ferenda et pro dampnis predictis reddendis , se et sua et heredes suos . Renuntiantes etiam exceptioni non numerate pecunie , non habite et non recepte et omnibus hiis que contra presens instrumentum possent dici . Datum anno Domini millesimo ducentesimo sexagesimo secundo , mense aprilis .

Parisiensis

Gilo de Surenes

Eremburgis

Beccencort

Raginaldi Galopin

Eremburgis

Branche

Malum Quarterium

Caprosia

Porrois

Gilo

Eremburgis

Porreis

Bauche

Malum Quarterium

Gilo


Universis presentes litteras inspecturis , Officialis Curie Parisiensis , salutem in Domino . Notum facimus quod , in nostra presentia constitutus , Herricus de Navibus , civis Parisiensis , asseruit quod ipse habebat et percipiebat annis singulis , quatuor terminis Parisius consuetis , novem libras parisiensium incrementi census sive annui redditus super quadam domo sita Parisius in Campellis , contigua domui defuncti Gilonis Charronis ex una parte , et domui olearie ex altera , ab oppositis domus de Porreis , in censiva domini regis , honerata in duobus solidis census , ut dicitur capitalis . De quibus novem libris parisiensium super domo predicta , dictus Herricus dedit et concessit ex nunc in perpetuum , irrevocabiliter , pure et perpetuam elemosinam , donatione facta inter vivos , religiosis mulieribus abbatisse et conventui de Porreis et earum monasterio , quatuor libras parisiensium incrementi census sive annui redditus , habendas et percipiendas ex nunc in posterum ab eisdem abbatissa et conventu super domo predicta pacifice et quiete , immediate post dictos duos solidos capitalis census , quatuor terminis Parisius consuetis . Promittens idem Herricus , fide in manu nostra prestita corporali quod contra donationem et concessionem predicta , jure aliquo communi vel speciali , per se vel per alium non veniet in futurum ; et quod dictas quatuor libras incrementi census sive annui redditus dictis abbatisse et conventui garantizabit , liberabit et deffendet perpetuo contra omnes . . . . . In cujus rei testimonium , sigillum Curie Parisiensis , ad petitionem dicti Herrici , litteris presentibus duximus apponendum . Datum anno Domini millesimo ducentesimo sexagesimo secundo , mense septembri .

Parisiensis

Herricus de Navibus

Parisiensis

Parisius

Parisius

Campellis

Gilonis Charronis

Porreis

Herricus

Porreis

Parisius

Herricus

Parisiensis

Herrici


Ludovicus , Dei gratia , Francorum rex . Notum facimus universis quod Herricus de Navibus , in presentia nostra constitutus recognovit quod de novem libris parisiensium quas annuatim percipiebat , etc . dedit abbatisse et conventui de Portu-Regio . . . . . Nos autem ad petitionem dicti Herrici dictam donationem volumus , concedimus et auctoritate regia confirmamus . . . . . salvo censu nostro et retenta nobis omnimodo justicia in predictis ac salvo etiam jure in omnibus alieno . Quod ut ratum et stabile permaneat presentes litteras sigilli nostri fecimus impressione muniri . Actum apud Argentolium anno Domini millesimo ducentesimo sexagesimo secundo , mense octobri .

Ludovicus

Francorum

Herricus de Navibus

Portu-Regio

Herrici

Argentolium


Universis presentes litteras inspecturi G .uerinus humilis abbas Vallium Sarnaii , et G .uido dominus de Caprosia , miles , eternam in Domino salutem . Noverint universi quod defunctus dominus Herveus de Caprosia , miles , in extremis laborans , sane tamen mentis , suum testamentum condidit , nos ejusdem testamenti executores constituens ; et inter alia , propter devotionem quam ad monasterium Portus-Regis habebat , tam propter inopiam dicti monasterii , cum plures ibi essent persone institute quibus facultates dicti monasterii minime suppetuat , quam propter dilectionem quam habebat erga dictum monasterium contemplatione duarum suarum filiarum monialium ejusdem monasterii , quarum obteatu dictum cenobium numdum fuerat aliquod temporale commodum assecutum ; Fidei nostre commissit ut , ob remedium anime sue , de bonis suis aliquos annui redditus , prout nobis videretur expediens , dicto cenobio assignaremus . Nos vero , onus testamenti subire volentes , habita ratione facultatum dicti militis , diligenti deliberatione super hoc habita , dicto monasterio de bonis dicti militis quadraginta quatuor et dimidium arpenta nemoris , sita in una pecia super Vallem Morosam , contigua nemori Campi Garnerii que movent de heredibus dicti Hervei , in perpetuam elemosinam ab eodem cenobio in posterum possidenda assignavimus . Et promittimus executorio nomine dicti defuncti quod contra assignationem hujusmodi de cetero nullatenus veniemus . Hec autem acta de voluntate , auctoritate et consensu Anselmi , primogeniti dicti defuncti domini Hervei , et matris ipsius Anselmi , relicte dicti defuncti , qui in presentia nostra premissa voluerunt et laudaverunt , et de non veniendo contra fidem suam prestitit dictus Anselmus in manu abbatis Vallium Sarnaii , spontaneus , ex mera et libera ipsius voluntate . Preterea nos Guido qui sumus primus dominus feodi nemoris supradicti , de voluntate et assensu primogeniti nostri presentis , volumus et concedimus quod religiose predicte et monasterium eorum in perpetuum habeant , teneant et possideant dicta arpenta nemoris in manu mortua sine coactione vendendi aut extra manum ponendi . Et promittimus tanquam primus dominus feodi nemori predicti quod contra concessionem hujus manus mortue per nos vel per alios nullatenus de cetero veniemus , sed garantizabimus contra omnes qui se dicerent primi domini ; retenta nobis garenna et heredibus nostris in dicto nemore , cum omni justicia que pertinet ad baronem quales ibidem habere consuevimus . Et ut premissa robur obtineant firmitatis perpetue , nos abbas predictus in testimonium sigillam nostram semel , et nos Guido predictus in testimonium similiter predicte assignationis ac etiam in testimonium manus mortue predicte sigillum nostrum bis presentibus litteris duximus apponendum . Datum anno Domini millesimo ducentesimo sexagesimo secundo , mense octobris .

G .uerinus

Vallium Sarnaii

G .uido

Caprosia

Herveus de Caprosia

Portus-Regis

Vallem Morosam

Campi Garnerii

Hervei

Anselmi

Hervei

Anselmi

Anselmus

Vallium Sarnaii

Guido

Guido


Reginaldus , miseratione divina Parisiensis ecclesie minister indignus , universis presentes litteras inspecturis , salutem in Domino . Noveritis nos anno Domini millesimo ducentesimo sexagesimo secundo , mense octobri litteras infrascriptas et ordinationem inferius annotatam in eisdem insertam , vidisse diligenter in hec verba . Universis , etc . Nos vero premissa et ordinationem predictam laudamus et auctoritate ordinaria confirmamus , concedenter quod dicte abbatissa et conventus Portus Regis teneant dicta quadraginta quatuor arpenta et dimidium nemoris , moventis de feodo nostro , in manu mortua , in augmentum anniversarii nostri , absque coactione vendendi aut extra manum suam pronendi . In cujus rei testimonium sigillum nostrum presentibus duximus apponendum . Datum anno et mense predictis .

Reginaldus

Parisiensis

Portus Regis


Ego Guido , miles , dominus Caprosie , notum facio tam presentibus quam futuris me concessisse religiosis mulieribus abbatisse et conventui de Portu Regis ut liceat eis , in manu mortua et in perpetuum tenere de me , ad unum denarium tantummodo annui census , mihi vel heredibus , meis a dictis religiosis singulis annis ad festum Sancti Remigii persolvendum , unam peciam prati continentem , ut dicitur , unum arpentum , dictum « le pré de Branche " , situm apud Bequencort in censiva mea ; quod pratum fuit quondam defuncte Emmeline " la Galopine " . Quito insuper et remitto dictis religiosis octo denarios quos in dicto prato pro trossis percipere solebam annis singulis et habere , salva tamen omni justicia mihi vel heredibus meis in prato supradicto . In cujus rei testimonium et munimen presentes litteras sigilli mei munimine roboravi . Actum anno Domini millesimo ducentesimo sexagesimo secundo , mense octobri .

Guido

Caprosie

Portu Regis

Branche

Bequencort

Emmeline " la Galopine "


Universis presentes litteras inspecturis , Almaricus , Dei gratia , vicecomes et dominus Narbonne , salutem in Domino . Notum facimus quod , cum Aimericus , bone memorie , frater noster , dedisset et concessisset in puram et perpetuam elemosinam religiosis mulieribus abbatisse et conventui de Portu Regio , quintam partem suorum reddituum quos habebat in Francia , et ipse assignasset dictis religiosis , pro dicta quinta parte , quatuordecim libras parisiensium annui redditus super census suos de Clauso Mali Vicini , in censiva abbatis Sancte Genovefe Parisiensis in Monte ; et dicti abbas et conventus nollent quod dicte religiose dictas quatuordecim libras annui redditus in perpetuum pacifice possiderent , nos intuitu moti caritatis , et factum fratris nostri adimplere volentes , dedimus et assignavimus eisdem monialibus IX libras parisiensium annui redditus super domum Roberti , dicti Brichart , prope ecclesiam Sancti Mederici Parisiensis , percipiendas annuatim a dictis monialibus singulis annis , duobus terminis , videlicet , in octabis Beati Johannis Baptiste , quatuor libras parisiensium et dimidiam , et in octabis Nativitatis Domini , quatuor libras parisiensium et demidiam , in excambium novem librarum de summa quatuordecim librarum predictarum quas habebant et percipiebant dicte religiose , prout superius dictum est , super census meos de Clauso Mali Vicini . Damus insuper eisdem religiosis omne jus , dominium et justiciam que vel quam habebamus vel habere debebamus in domo supradicta . Pro residuis vero centum solidis parisiensium , volumus et concedimus quod dicte religiose habeant et recipiant centum libras turonensium ex venditione quam fecimus abbati et conventui Sancte Genovefe Parisiensis in Monte . Promittentes , bona fide , quod contra donationem et assignationem istam , per nos vel per alium non veniemus in futurum . Quod ut ratum sit et firmum , presentes litteras sigilli nostri munimine fecimus roborari . Actum anno Domini millesimo ducentesimo sexagesimo tercio , decimo Kalendas Madii .

Almaricus

Narbonne

Aimericus

Portu Regio

Francia

Clauso Mali Vicini

Sancte Genovefe Parisiensis in Monte

Roberti, dicti Brichart

Sancti Mederici Parisiensis

Clauso Mali Vicini

Sancte Genovefe Parisiensis in Monte


Universis presentes litteras inspecturis , Officialis Curie Parisiensis , salutem in Domino . Notum facimus quod , coram nobis constitutus , Theobaldus de Houseio , asseruit coram nobis quod contentio inter ipsum ex una parte , et abbatissam et conventum de Portu Regis , ex altera , fuerat agitata super eo videlicet quod dicti abbatissa et conventus faciebant dictum Theobaldum citari coram nobis pro eo quod idem Theobaldus nolebat redimere quandam decimam quam defunctus Johannes Rex , pater quondam dicti Theobaldi , eisdem abbatisse et conventui , titulo pignoris , obligaverat , ut dicebat . Tandem dictus Theobaldus , propter hoc in nostra presencia constitutus , quitavit penitus et expresse coram nobis eisdem abbatisse et conventui de Portu Regis ac eorum monasterio dictam decimam . Promittens , fide data in manu nostra , quod in dicta decima nichil juris , ratione quacumque , per se vel per alium reclamabit vel faciet reclamari , et quod dictos abbatissam et conventum , ratione decime , per se vel per alium , de cetero nullatenus molestabit vel faciet molestari . Datum anno Domini millesimo ducentesimo sexagesimo tercio , mense aprilis .

Theobaldus de Houseio

Portu Regis

Theobaldum

Theobaldus

Johannes Rex

Theobaldi

Theobaldus

Portu Regis


Universis presentes litteras inspecturis , Officialis Curie Parisiensis , salutem in Domino . Notum facimus quod in nostra presencia constituti , Stephanus de Meuduno , armiger , et domicella Johanna , ejus uxor , asseruerunt quod ipsi habebant et possidebant , ex propria hereditate ipsius Stephani , quandam peciam terre arabilis , quinque arpenta vel circiter ut dicitur continentem , sitam apud Villaria juxta Castrum Forte in territorio quod vulgaliter appellatur Boisseul , contiguam ex una parte terre domini Amalrici de Meudonno in territorio domini regis . Quam siquidem peciam terre arabilis , prout in longitudine et latitudine se comportat , prefati Stephanus et Johanna , ejus uxor , in presencia nostra constituti recognoverunt se vendidisse et in perpetuum quitavisse religiosis mulieribus abbatisse et conventui de Portu Regio ac earum monasterio , quinquaginta septem libris parisiensium suis quitis , jam eisdem venditoribus solutis , numeratis et traditis , ut confessi sunt coram nobis . Renunciantes expresse exceptioni non numerate pecunie , non tradite , non solute ; promittentes , voluntate spontanea , non coacti , fide in manu nostra prestita corporali quod contra venditionem et quitationem hujusmodi , jure hereditario , ratione conquestus , doarii vel alio modo , per se vel par alium non venient in futurum ; et quod dictam peciam terre arabilis , prout se comportat , ut dictum est , prefatis abbatisse et conventui ac earum monasterio garantizabunt liberabunt et deffendent in posterum in judicio et extra , sui sumptibus et expensis , quociencumque fuerit contra omnes . Necnon et quod solvent eisdem monialibus centum solidos parisiensium nomine pene si dicta venditio retracta fuerit vel evicta . Actum anno Domini millesimo ducentesimo sexagesimo tercio , mense Aprilis .

Stephanus de Meuduno

Johanna

Stephani

Villaria

Castrum Forte

Boisseul

Amalrici de Meudonno

Stephanus

Johanna

Portu Regio


Reginaldus , divina miseratione , Parisiensis ecclesie minister indignus ; universis presentes litteras inspecturis , salutem in Domino . . . . . Notum facimus quod , in presentia nostra propter hoc , ut dicebant , specialiter constituti , Guillelmus de Meuduno , nostre dyocesis armiger , et Ysabellis , ejus uxor , asseruerunt ex certa scientia se habere , tenere et pacifice possidere in villa de Villaribus et ipsius ville territorio res inferius nominatas : scilicet XLV arpenta terre arabilis vel circiter sita in diversis locis . Item , XL arpenta nemoris cum fundo in duabus peciis , videlicet decem arpenta in una pecia que vulgaliter nominatur Mont Moyen , et XXX arpenta in alia pecia sita ante dictam villam . Item , herbergamentum quoddam in dicta villa cum suis pertinentiis quibuscumque ; quod quidem , edificiis et proprisio , sex arpenta , scilicet quatuor in jardino et duo in vinea dicitur continere . Item , XXVII solidos parisiensium minuti census annui capitalis super terris , pratis , vineis et masuris . Item , campipartem in VII arpentis arabilibus sitis in duobus locis . Item , griagium sive redditum et obventiones quascumque que sibi obvenire poterant ratione griagii in nemoribus constitutis in castellania Castrifortis ; quem quidem estimabant triginta solidos parisiensium annui redditus , vel amplius . Item , droituram et dimidiam in villa de Villaribus , et valet droitura integra unum sextarium avene , unum minotum frumenti ad mensuram Castrifortis , et duos capones . Item , foragia que habebant in villa de Villaribus super VII hostisias et dimidiam , ut dicebant . Item , medietatem in tribus feodis cum suis retrofeodis ; et tenet primum feodum Ysabellis , vidua relicta Odonis Clerici , militis ; cujus feodi dominium X libras parisiensium estimabant , et cui feodo , ut dicebant , duo retrofeoda adjacebant . Secundum feodum tenet Robertus de Limeus , miles , et ejusdem feodi dominium viginti libras parisiensium estimabant , et ipsi feodo duo similiter retrofeoda adjacebant . Tercium vero feodum tenet Genovefa de Clamartio , vidua et valere dicitur pro dominio triginta solidos parisiensium , et ipsi subjacet unum retrofeodum , ut dicebant . Que omnia et singula superius expressa movebant , ut dicebant , de hereditario proprio ipsius Willelmi , et in quibus justiciam simplam habebant , et eadem a rege Francorum immediate tenebant . Que omnia et singula superius expressa , et quicquid justicie , dominii , juris , costume , proprietatis vel possessionis seu alternis commodi cujuscumque habebant et habere poterant in rebus predictis vel earumdem aliqua , recognoverunt se vendidisse et nomine venditionis perpetuo quitavisse religiosis mulieribus abbatisse et conventui Beate Marie Portus Regii , nostre dyocesis , et ipsi ecclesie in perpetuum irrevocabiliter in manu mortua , sine coactione vendendi , distrahendi seu alio quolibet modo extra manum suam ponendi , pro septies centum libris parisiensium suis quitis ; de quibus ipsis venditoribus in numerata pecunia extitit plenarie satisfactum , sicut spontanei et certiorati confessi sunt coram nobis ; exceptioni non numerate pecunie , non tradite , non solute , exceptioni doli et in facto penitus et expresse pro se et suis heredibus renunciando ; nichil pro se vel suis heredibus seu successoribus quibuscumque in rebus prenominatis vel aliqua earumdem , jure quolibet , ex nunc in antea retinendo . Et promiserunt idem venditores , pro se et heredibus suis et successoribus , bona fide , quod , contra venditionem et quitationem hujusmodi , jure hereditario , conquestus , dominii , justicie , donationis propter nuptias , dotis , doarii , aut alio quacumque modo seu ratione quacumque , per se vel per alium , non venient in futurum ; set omnia et singula predicta in manu mortua ipsis monialibus et earum ecclesie in perpetuum garantizabunt et liberabunt quociens necesse fuerit , suis sumptibus propriis , ad usus et consuetudines Francie , contra omnes preterquam dominum regem . Obligantes , quantum ad hec , se et heredes suos et omnia bona sua mobilia et immobilia , presentia et futura , in quibuscumque locis et rebus consistant . Ad hec , Johannes Gibeloti , armiger , frater Guillelmi predicti , venditionem predictam voluit , laudavit , approbavit et ratam habuit et firmam , et in manu mortua ipsi ecclesie in perpetuum quitavit eamdem , et , de non veniendi contra , fidem in manu nostra prestitit corporalem . Preterea idem Johannes recognovit et vendidisse perpetuo et etiam quitavisse eisdem monialibus et earum ecclesie octo libras parisiensium annui redditus quas habebat annis singulis tam in bonis predictis pro portione seu parte ipsum contigente quam in bonis Stephani , fratris sui , constitutis apud Vilers , pro octies viginiti libris parisiensium jam eidem solutis sicut confessus est coram nobis . Renuncians exceptioni non numerate pecunie , non tradite , non solute et omni alii exceptioni , omni juri auxilio et beneficio cuicumque tam juris canonici quam civilis , et omnibus aliis per que posset veniri contra premissa vel aliquod de premissis . Promittens , sub eadem fide , tam pro se quam omnibus et singulis heredibus seu successoribus suis , et sub obligatione omnium bonorum suorum presentium et futurorum quorum cumque , quod contra premissa non veniet nec venire aliquatenus attemptabit . Immo , predictas octo libras annui redditus dictis monialibus garantizabit et deffendet suis sumptibus propriis , ad usus et consuetudines Francie , prout superius est expressum . De predictis autem omnibus et singulis tenendis firmiter et inviolabiliter observandis , predicti Guillelmus , Ysabellis et Johannes , quilibet pro se et heredibus suis , fidem corporaliter prestiterunt . In cujus rei testimonium et munimen , ad petitionem dictorum Guillelmi , Ysabellis et Johannis , presentes litteras dictis abbatisse et conventui dedimus , sigilli nostri munimine roboratas . Datum anno Domini millesimo ducentesimo sexagesimo tercio , die lune prima ante nativitatem Beati Johannis Baptiste .

Reginaldus

Parisiensis

Guillelmus de Meuduno

Ysabellis

Villaribus

Mont Moyen

Castrifortis

Villaribus

Castrifortis

Villaribus

Ysabellis

Odonis Clerici

Robertus de Limeus

Genovefa de Clamartio

Willelmi

Francorum

Beate Marie Portus Regii

Francie

Johannes Gibeloti

Guillelmi

Johannes

Stephani

Vilers

Francie

Guillelmus

Ysabellis

Johannes

Guillelmi

Ysabellis

Johannis


Ludovicus , Dei gratia Francorum rex . Noverint universi presentes et futuri quod in nostra presentia constitutus Guillelmus de Meuduno , armiger , recognovit se habere et pacifice possidere in villa de Villaribus et ejus territorio res inferius nominatas . Scilicet quadraginta quinque arpenta terre arabilis vel circiter sita in diversis locis ; item XIª arpenta nemoris , etc . . . . . Que omnia et singula movebant de hereditate propria ipsius Guillelmi et in quibus justiciam simplam habebat et eadem a nobis in feodum immediate tenebat . Que omnia . . . . . recognovit se vendidisse . . . . . religiosis mulieribus abbatisse et conventui Beate Marie Portus Regis et ipsi ? ecclesie in perpetuum , etc . . . . . Preterea dilectus clericus noster magister Reginaldus de Eura , ad hoc de mandato nostro deputatus , cui fidem etiam adhibemus , per litteras nostras , nobis rescripsitquo Johannes Gibeloti , frater dicti Guillemi , in sua presentia constitutus , venditionem istam voluit , laudavit et approbavit et ratam habuit et firmam , et in manu nostra ipsi ecclesie quitavit . Et quod prefatus Johannes Gibeloti recognovit in presentia dicti clerici nostri se vendidisse eisdem monialibus et earum ecclesie octo libras parisiensium annui redditus quos habebat pro portione sua ipsum contingente in bonis stephani fratris sui , constitutis apud Villers , pro octies viginti libris parisiensium , jam sibis solutis , sicut confessus est coram magistro predicto . Promittens pro se et pro omnibus et singulis heredibus suis , etc . . . . . Et nos predictas venditiones concedimus et ratas habemus quantum in nobis est et eas auctoritate regia confirmamus . Volentes quod prefate abbatissa et conventus et earum ecclesia , premissa teneant in manu mortua et possideant in perpetuum pacifice et quiete , salvo in omnibus aliis jure nostro et jure etiam alieno . Quod ut ratum et stabile permaneat in futurum presentes litteras fecimus sigilli nostri impressione muniri . Actum apud Sanctum Germanum in Laya anno Domini millesimo ducentesimo sexagesimo tercio , mense junio .

Ludovicus

Francorum

Guillelmus de Meuduno

Villaribus

Guillelmi

Beate Marie Portus Regis

Reginaldus de Eura

Johannes Gibeloti

Guillemi

Johannes Gibeloti

stephani

Villers

Sanctum Germanum in Laya


Universis presentes litteras inspecturis , Officialis Curie Parisiensis , salutem in Domino . Notum facimus quod coram nobis constituti , Odelina , relicta deffuncti Guilloti , dicti Parvi , et Dyonisius , ejus filius , asseruerun coram nobis quod ipsi habebant , tenebant et possidebant apud Menillium Sancti Dyonisii res inferius annotatas : videlicet , triginta arpenta terre arablis sita in villa predicta in censiva abbatis et conventus Sancti Dyonisii in Francia ; videlicet , triginta arpenta sita in territorio quod vocatur « Nemus Nostre Domine " ; item , sex arpenta retro locum qui vocatur " Roudon » ; item , duo arpenta retro Moncellum ; item novem arpenta ad locum qui vocatur « Mineria » , item , sex arpenta juxta Ambesies ; item , unam domum sitam a Ambesies in censiva predicta , ad quatuor denarios parisienses census tantummodo capitalis , contiguam ex una parte domui Roberti Coci , et domui defuncti Guiberti Decani ex altera ; item quandam domum sitam in villa de Caprosia , in censiva domini de Caprosia , ad quinque solidos parisiensium census tantummodo capitalis , debitos singulis annis ad festum Fidelium defunctorum . Quas siquidem terras prefatas et domos , dicta Odelina et Dyonisius ejus filius , recognoverunt coram nobis se dedisse et concessive in puram et perpetuam elemosinam , donatione inter vivos , sine spe revocandi , necnon et omnia bona sua mobilia presentia , religiosis personis abbatisse et conventui de Portu Regis ac earum monasterio . Promittentes , fide data in manu nostra quod contra donationem et concessionem predictas , per se vel per alium jure aliquo , non venient in futurum . In cujus rei testimonium , sigillum Curie Parisiensis presentibus litteris duximus apponendum . Datum anno Domini millesimo ducentesimo sexagesimo tercio , mense junio .

Parisiensis

Odelina

Guilloti, dicti Parvi

Dyonisius

Menillium Sancti Dyonisii

Sancti Dyonisii in Francia

Moncellum

Ambesies

Ambesies

Roberti Coci

Guiberti Decani

Caprosia

Caprosia

Odelina

Dyonisius

Portu Regis

Parisiensis


Universis . . . . . Officialis Curie Carnotensis , salutem in Domino . Noveritis quod in nostra presentia constitutus , Johannes de Montigni , armiger , filius primogenitus et heres defuncti Symonis de Logiis , militis , quitavit et concessit ex nunc in perpetuum religiosis mulieribus abbatisse et conventui de Portu Regis , et earum monasterio , unum modium bladi annui redditus , pro portione continginte ut dicebat Aalidim , sororem suam , modo monialem abbatie de Portu Regis , de omnibus et singulis hereditariis ex parte dicti patris sui moventibus . Quem siquidem modium bladi assignavit percipiendum ex nunc in perpetuum a dictis abbatissa et conventu , vel eorum mandato quolibet anno in grangia de Montigniaco . Volen et concedens , etc . . . . . Et promisit coram nobis , fide prestita corporali , quod contra dictam concessionem per se vel per alium non veniet in futurum ; immo procurabit erga fratres suos et sorores suas alias quod ipsi quando ad etatem legitimum devenerint , predicta omnia laudabunt et concedent . . . . . Promisit etiam quod si fratres sui aut sorores sue , aut eorum aliquid veniet contra permissa , ipse abbatissam et , conventum super omnibus et singulis premissis conservabit indemnes . Et pro premissis tenendis omnia et singula bona sua . . . . . obligavit . Renuncians , etc . . . . . et quantum ad hoc se supposuit juridictioni Curie Carnotensis . In cujus rei testimonium et munimen presentes litteras sigillo Curie Carnotensis duximus sigillandas . Datum anno Domini millesimo ducentesimo sexagesimo tercio , mense septembris .

Carnotensis

Johannes de Montigni

Symonis de Logiis

Portu Regis

Aalidim

Portu Regis

Montigniaco

Carnotensis

Carnotensis


Universis presentes litteras inspecturis , ego Gervasius de Separa , miles , et ego Ysabellis , ejus uxor , salutem in Domino . Noverint universi quod cum religiose mulieres abbatissa et conventus Portus Regii haberent et possiderent quandam vineam sitam apud Vilers , juxta vineam Symonis Giraut , in feodo et dominio meo de Separa , pro qua vinea predicte abbatissa et conventus nobis seu heredibus nostris tenebantur solvere in Nativitate Domini dimidiam droituram et tres denarios censuales in festo Beati Remigii et duas corveias annuatim : Nos , communi et pari nostra voluntate et assensu , et de voluntate Gervasii , primogeniti mei , Dei amore et pro nostrarum remedio animarum necnon et antecessorum et successorum nostrorum , predictas dimidiam droituram et duas corveias predictis abbatisse et conventui quitavimus et remisimus in futurum . Promittentes fide bona quod in predicta vinea seu ratione predicte vinee , per nos vel per alium , aliquid non reclamabimus in futurum , exceptis tribus denariis censualibus in festo Sancti Remigii annuatim . Nec , ratione predictarum droiture seu corveiarum predictas abbatissam et conventum molestabimus seu molestarii faciemus per nos vel per alium in futurum ; immo dictam vineam dictis monialibus bona fide garantizabimus contra omnes . In cujus rei testimonium et munimen presentes litteras sigillorum nostrorum munimine tradidimus roboratas . Actum anno Domini millesimo ducentesimo sexagesimo tercio , mense februarii .

Gervasius de Separa

Ysabellis

Portus Regii

Vilers

Symonis Giraut

Separa

Gervasii


Universis . . . . . Officialis Curie Carnotensis , salutem in Domino . Noveritis quod in nostra presentia constitutus Guido , dictus de Bordis , dicens se habere de hereditate sua res inferius annotatas videlicet tria arpenta terre sita in territoria de Busseio , prope terram Roberti Senescalli ; sex arpenta terre prope pratum a Lestandart ; sex arpenta inter duo prata et unum arpentum sub prato ; quatuor arpenta que fuerunt Assignati et Quinee , defunctorum , septem arpenta que fuerunt medietarii ipsius Guidonis de Tyverval ; duo arpenta juxta pratum et quinque quarteria cum salicibus in eis existentibus ; quatuor arpenta ante Portam Campanie . Que quidam res sita sunt inter terram Symonis , dicti Le Juge , militis , prope leprosariam de Bena , ex una parte et terram Philippi de Tyceio prope Tyverval , ex altera . Et confessus fuit se dictas res omnes cum censu , proprietate , jure dominii et feodi que in eisdem rebus habebat vendidisse ad usus et consuetudines patrie religiosis mulieribus abbatisse et conventui de Portu Regis , cisterciensis ordinis , producentis libris turonensium solutis ipsi venditori in pecunia numerata . Quas res venditas cum proprietate , etc . . . . . quitavit dictis religiosis in futurum . . . . . Promittens , etc . . . . . Immo eas garantizabit et defendet contra omnes ad usus et consuetudines patrie , pena quadraginta librarum turonensium apposita , si dictas res venditas contigerit evinci a dictis religiosis . . . . . Emmelina vero , uxor dicti venditoris , coram nobis constituta , voluntate spontanea , et assensu predicti sui mariti , omnia supradicta voluit , laudavit et concessit . . . . . Promittens , etc . . . . . In cujus rei testimonium et munimen sigillavimus presentes litteras sigillo curie Carnotensis . Datum anno Domini millesimo ducentesimo sexagesimo tercio , mense marcio .

Carnotensis

Guido, dictus de Bordis

Busseio

Roberti Senescalli

Lestandart

Assignati

Quinee

Guidonis de Tyverval

Portam Campanie

Symonis, dicti Le Juge

Bena

Philippi de Tyceio

Tyverval

Portu Regis

Emmelina

Carnotensis


Universis presentes litteras inspecturis ego Symon dictus Bagot , miles salutem in Domino . Noverint universi quod ego de assensu et voluntate Petronille , uxoris mee , venditionem quam Guido de Bordis et Emmelina , ejus uxor , fecerunt religiosis mulieribus abbatisse et conventui de Portu Regis quarumdam terrarum suarum , pratorum , salicum , campipartis , dominii , census et feodi videlicet tria arpenta terre in territorio de Buxeio prope pratum Roberti Senescalli , etc . pro tribus solidis et quinque denariis censualibus in feodo meo , volui , laudavi et confirmavi , et tanquam primus dominus feodi admortificavi , volens et concedens , etc . . . . . Pro quibus concessione et admortificatione dicte abbatissa et conventus mihi dederunt sexaginta libras pasiriensium in pecunia numerata . Promitto , etc . . . . . In cujus rei testimonium presentes litteras sigilli mei munimine roboravi . Actum anno Domini millesimo ducentesimo sexagesimo quarto , mense maio .

Symon dictus Bagot

Petronille

Guido de Bordis

Emmelina

Portu Regis

Buxeio

Roberti Senescalli


Universis presentes litteras inspecturis , ego Petrus de Meudon , miles , et ego Maria , uxor ejus , salutem in Domino . Noverint universi quod nos , pari et communi nostrum assensu et voluntate , religiosis mulieribus abbatisse et conventui Portus Regis , Cysterciensis ordinis , Parisiensis dyocesis , pietatis intuitu et provide precaventes ne predictum monasterium Portus Regis , super receptione Agnetis , sororis nostre , quam , solo pietatis intuitu et ad precum nostrarum instanciam , dicte abbatissa et conventus in suam commonialem receperant , in posterum gravaretur , sex libras annui et perpetui redditus dedimus et concessimus in futurum , percipiendas annuatim libere et pacifice sine contradictione aliqua ab eisdem monialibus vel earum mandato infra octabas Omnium Sanctorum , super omnibus rebus nostris , tam censibus quam campipartibus et rebus aliis quibuscumque , quas habebamus seu habere poteramus apud vallem Boinville , moventibus ex parte hereditaria mei Marie . Ita quod , si infra octabas Omnium Sanctorum anno quolibet , eisdem monialibus in sex libris parisiensium plene et integre non extiteret satisfactum , dicte abbatissa et conventus ad omnes res nostras quas apud predictam vallem Boinville prope Medontam habebamus seu possidebamus , pleno jure valeant assignare et eas in manu sua capere , donec eisdem de predictis sex libris parisiensium plene et integre extitent satisfactum . Et ad hec omnia et singula , prout superius sunt expressa , fideliter ac firmiter implenda ac plene et integre observanda , tam nos quam quemlibet , nostrum et tam omnes quam singulos heredes nostros seu successores cujuslibet nostrum obligavimus bona fide in futurum per presentes litteras sigillorum nostrorum munimine roboratas . Datum anno Domini millesimo ducentesimo sexagesimo quarto . Ego vero , Eustachius , vicecomes de Mesiaco prope Melletum , et ego Eustachia , ejus uxor , de quorum dominio et feodo movebant predicti census et campipars et alie res , dictum elemosinationem dictis monialibus Portus Regii a predictis Petro de Meudon , milite , et Maria , ejus uxore , sub predictis modo et forma factam , in omnibus et singulis articulis approbatam voluimus , laudavimus et concessimus ; et omnia et singula predicta , prout superius sunt expressa , eisdem monialibus , ad petitionem dictorum Petri et Marie , ejus uxoris , admortificavimus in futurum , et , quoad nos et heredes nostros , manucepimus garantire . In cujus rei testimonium , presentes litteras predictis abbatisse et conventui dedimus sigillorum nostrorum munimine roboratas . Datum predicto anno Domini millesimo ducentesimo sexagesimo quarto .

Petrus de Meudon

Maria

Portus Regis

Cysterciensis

Parisiensis

Portus Regis

Agnetis

Boinville

Marie

Boinville

Medontam

Eustachius

Mesiaco

Melletum

Eustachia

Portus Regii

Petro de Meudon

Maria

Petri

Marie


Universis presentes litteras inspecturis , Officialis Curie Parisiensis , salutem in Domino . Notum facimus quod , in nostra presencia constitute , Dyonisia et Sedilia , Agnes et Margareta , sorores , filie quondam domini Johannis , dicti Judas de Couperia , militis , animarum suarum et corporum saluti providere cupientes , ac etiam religionis habitum sub voto castitatis in ecclesia Beate Marie de Portu Regio , Parisiensis dyocesis , assumere intendentes , dederunt coram nobis , pure et simpliciter ac motu proprio , donatione facta inter vivos sine spe revocandi , abbatisse et conventui dicte ecclesie ac religioni earumdem in perpetuum , se cum omnibus bonis que habent in Couperia et alibi , tam mobilia quam immobilia , ubicumque sint et quocumque nomine censeantur . Cedentes ex nunc et transferentes in dictas abbatissam et conventum et earum monasterium perpetuo , omne jus , dominium , proprietatem , possessionem et quamlibet actionem realem et personalem , utilem et directam , que sibi in predictis bonis suis mobilibus et immobilibus quibuslisbet competebant et competere poterant modo et ratione quibuscumque . Et promiserunt dicte Dyonisia , Sedilia , Agnes et Margareta , voluntate spontanea et ex certa scientia , per fidem coram nobis corporaliter prestitam , quod contra ordinationem et donationem predictas , per se aut per alium , non venient in futurum , et quod premissa vel aliquod premissorum nullatenus revocabunt me facient nec procurabunt revocari per alium , aliquo ingenia vel cautela . In cujus in testimonium , ad petitionem dictarum Dyonisie , Sedilie , Agnetis et Margarete , sigillum Curie Parisiensis presentibus litteris duximus apponendum . Datum anno Domini millesimo ducentesimo sexagesimo quarto , die lune post festum Omnium Sanctorum .

Parisiensis

Dyonisia

Sedilia

Agnes

Margareta

Johannis, dicti Judas de Couperia

Beate Marie de Portu Regio

Parisiensis

Couperia

Dyonisia

Sedilia

Agnes

Margareta

Dyonisie

Sedilie

Agnetis

Margarete

Parisiensis


Universis presentes litteras inspecturis , Petrus de Meudonno , miles , et Maria , ejus uxor , salutem in Domino . Noverunt universi quod nos vendidimus , concessimus et quitavimus ex nunc in perpetuum in manu mortua religiosis mulieribus abbatisse et conventui de Portu Regis , totas terras arabiles quas habebanus apud Boeinville in territorio quod dicitur Sicheval , et omnia et singula que habebamus , tenebamus et percipiebamus ad locum predictum , tam in pressorio , campiparte , censu , redditibus et rebus omnibus aliis et singulis quibuscumque ; que omnia movebant de hereditate dicte domine sita in feodo domini Eustachii , vicecomitis de Mesiaco , pro quator viginti libris parisiensium jam nobis solutis , redditis in pecunia numerata , de quibus tenemus nos pro pagatis penitus et expresse . Renunciantes exceptioni non numerate pecunie et non recepte , et ne possimus dicere nos in contractu presenti fuisse deceptos in toto vel in parte , vel etiam lesos esse ; quitantes et remittentes eisdem religiosis mulieribus omne jus , dominium , possessionem , proprietatem quod vel quam habebamus aut habere poteramus quoquo jure in predictis , tenenda in perpetuum a predictis abbatissa et conventu in manu mortua absque coactione vendendi , alienandi aut extra manum suam ponendi . Et promittimus bona fide , quod contra venditionem , concessionem et quitationem predictas , per nos aut per alios , jure aliquo communi vel speciali , nullatenus de cetero veniemus , sea predictas terras cum omnibus et singulis predictis rebus garantizabimus et liberabimus , in judicio et extra , nostris sumptibus propriis et expensis , contra omnes preterquam contra dominum regem . Promittimus etiam quod , si terre predicte , cum . rebus , censibus , pressoragio , campiparte predictis , sex libras parisiensium annui redditus non valerent , nos , sex libratas redditus super terra nostra de Meudonno perficere teneremus , nos eisdem religiosis mulieribus , quantum ad hec , et heredes nostras et dictam terram nostram specialiter obligando . Preterea Agnes , filie dicte domine , ex ipsa domina et defuncto Buchardo de Baseincort quondam ejus marito suscepta , predictam venditionem voluit , concessit , laudavit et ratam habuit et quitavit penitus et expresse , et , de non veniendo contra fidem in manu dicte abbatisse prestitit corporalem . Nos vero , Eustachius predictus , vicecomes de Mesiaco , predictam venditionem , ut dictum est , in manu mortua factam , ratificamus , volumus , concedimus et laudamus et approbamus ; et promittimus bona fide quod contra nullatenus de cetero veniemus , sed predicta omnia et singula predictis abbatisse et conventui in manu mortua garantizabimus quantum ad nos pertinet et heredes nostros . In quorum omnium testimonium memoriam et munimen et ut predicta robur optineant perpetue firmitatis , sigilla nostra presentibus duximus apponenda . Datum anno Domini millesimo ducentesimo sexagesimo quarto , mense februarii .

Petrus de Meudonno

Maria

Portu Regis

Boeinville

Sicheval

Eustachii

Mesiaco

Meudonno

Agnes

Buchardo de Baseincort

Eustachius

Mesiaco